text:
                                        udskrift
                                              af
                         sø- & handelsrettens dombog
                                       ____________
                                            dom
afsagt den 13. oktober 2012 af sø- og handelsretten sammensat af retsformanden, vicepræsident
michael b. elmer, og de sagkyndige medlemmer, direktør torben svanberg og direktør henrik
kirketerp
v 47 10                    beckmann a/s
                           (advokat janne glæsel)
                           mod
                           jp farver aps
                           (advokat tommy olesen)
                           og mod
v 31 09                    jørgen beckmann
                           j. beckmanns farve og tapet aps
                           (advokat mikkel transø schultz)
v 13 11                    jp farver aps
                           (advokat tommy olesen)
                           mod
                           j. beckmanns farve og tapet aps
                           (advokat mikkel transø schultz)
indledning
sagerne, der behandles sammen, drejer sig navnlig om retten til at bruge kendetegnene
beckmann i forbindelse med salg af maling og tapet mv.
                                              - 2 -
påstande
beckmann a/s har nedlagt følgende påstande og samtidig anmodet om, at det i dommen
bestemmes, at dommen kan fuldbyrdes, selv om den ankes inden fuldbyrdelsesfristens
udløb:
1.   jørgen beckmann skal anerkende, at rettighederne til betegnelsen beckmann for
     varer og tjenesteydelser i relation til farve- og tapetforretninger med den begrænsning,
     som fremgår af påstand 2, tilhører beckmann a/s.
2.   jørgen beckmann skal anerkende, at han i relation til betegnelsen beckmann alene
     har en personlig og uoverdragelig brugsret til selskabsnavnet j. beckmanns farve og
     tapet aps samt butiksnavnet j. beckmanns lagersalg farve og tapet, butiksnavnet
     dog begrænset til forretningen beliggende amagerbrogade 11, 2300 københavn s.
3.   jørgen beckmann og j. beckmanns farve og tapet aps skal ophøre med brug af
     betegnelsen beckmann for varer og tjenesteydelser i relation til farve- og
     tapetforretninger, herunder betegnelsen ”den rigtige beckmann” som det fremgår af
     sagens bilag 10, bortset fra brug af selskabsnavnet j. beckmanns farve og tapet aps
     samt butiksnavnet j. beckmanns lagersalg farve og tapet, butiksnavnet dog
     begrænset til forretningen beliggende amagerbrogade 11, 2300 københavn s.
4.   jørgen beckmann og j. beckmanns farve og tapet aps skal anerkende, at den ved
     sagens bilag b skete overdragelse af navne- og varemærkerettigheder indeholdende
     betegnelsen beckmann til jp farver aps er ugyldig og i strid med beckmann a/s’
     rettigheder.
5.   j.   beckmanns     farve    og    tapet     aps     skal   tilbagetage  foreløbig dansk
     varemærkeregistrering vr 2010 01014 jørgen beckmann’s lagersalg <w> for klasse 35.
6.   jørgen beckmann og j. beckmanns farve og tapet aps skal som solidarisk hæftende
     med jp farver aps betale beckmann a/s vederlag og erstatning for de i påstand 1-5
     nævnte krænkelser, på det foreliggende grundlag skønsmæssigt ansat til 500.000 kr.,
     subsidiært et mindre beløb efter rettens skøn, med procesrente fra den 10. juni 2010.
                                               - 3 -
7.    jp farver aps skal anerkende siden den 1. februar 2008 at have været uberettiget til at
      anvende navne, kendetegn, domænenavne og betegnelser bestående af eller
      indeholdende ordet/navnet beckmann.
8.    jp farver aps skal ophøre med at anvende ordet beckmann som en del af sit
      firmanavn, varemærke og domænenavn samt i al anden markedsføringsmæssig
      sammenhæng samt slette enhver registrering heraf i de relevante registre, herunder
      cvr registeret, erhvervs- og selskabsstyrelsens register og varemærkeregistret.
9.    jp farver aps skal overdrage domænenavnene www.beckmannlagersalg.dk og
      www.beckmannslagersalg.dk samt øvrige domænenavne, herunder .dk, hvori navnet
      beckmann indgår, til beckmann a/s.
10.   jp farver aps skal betale beckmann a/s vederlag og erstatning for de i påstand 7
      nævnte krænkelser, skønsmæssigt ansat til 850.000 kr., subsidiært et mindre beløb efter
      rettens skøn, med procesrente fra den 1. april 2009.
jp farver aps har påstået frifindelse, subsidiært mod betaling af et mindre beløb, og har
nedlagt følgende selvstændige påstande:
11.   j. beckmanns farve og tapet aps skal betale jp farver aps erstatning, skønsmæssigt
      fastsat til 1 mio. kr., for så vidt beckmann a/s måtte få medhold i sine påstande 8 og 9
      over for jp farver aps.
12.   j. beckmanns farve og tapet aps skal friholde jp farver aps for ethvert beløb
      inklusive renter og sagsomkostninger, som jp farver aps måtte blive dømt til at betale
      beckmann a/s efter påstand 10.
jørgen beckmann og j. beckmanns farve og tapet aps har påstået frifindelse.
oplysningerne i sagen
jørgen beckmann, som siden 1964 som havde drevet forretningen beckmanns farve og tapet
i slagelsesgade 6, 2100 københavn ø, indskød ved stiftelsen den 16. maj 1993 af beckmanns
farve og tapet aps denne forretning i selskabet.
                                            - 4 -
              sønnen, martin beckmann, blev pr. 1. maj 1994 ansat som salgsdirektør og fik i
løbet af 1994-95 udvidet forretningen med 3 yderligere butikker, beliggende i lyngby, på
frederiksberg og på amagerbrogade.
              den 5. juli 1995 gennemførtes 1. led af et generationsskifte i form af en
gaveoverdragelse fra jørgen til martin beckmann af 50 % af anparterne i beckmanns farve
og tapet aps efter reglerne i aktieavancebeskatningslovens § 11 om familiesuccession.
martin beckmann bar gaveafgiften efter skats ansættelse af anparternes værdi. advokat
marianna bækkel, der bistod i forbindelse med generationsskiftet, udarbejdede endvidere et
udkast til anpartshaveroverenskomst mellem jørgen og martin beckmann.
              efter at der var blevet åbnet yderligere 3 butikker i hillerød, i holbæk og på
nørrebro, således forretningen nu omfattede 7 butikker, blev beckmanns farve og tapet
aps ved vedtægtsændring af 4. december 1996, i forbindelse med en kapitalforhøjelse med
300.000 kr. ved indskud af overførte reserver / overskud til kurs 100, omdannet til et
aktieselskab under navnet beckmanns farve og tapet a/s og med binavnene, beckmanns
lagersalg a/s, beckmanns lagersalg - maling og tapet a/s og beckmanns maling og tapet
a/s. jørgen beckmann fortsatte som direktør og blev tillige formand for den nye bestyrelse,
hvori bl.a. martin beckmann indtrådte. inden disse ændringer den 8. april 1997 blev
registreret i erhvervs- og selskabsstyrelsen, havde selskabet den 12. marts 1997 hos dk
hostmaster a/s registreret domænenavnet www.beckmann.dk.
              generationsskiftets 2. led blev gennemført i sommeren og efteråret 1998.
direktør og bestyrelsesformand jørgen beckmann udtrådte af bestyrelsen den 8. juni 1998,
hvor martin beckmann blev formand for og advokat marianna bækkel medlem af
bestyrelsen. jørgen beckmann fratrådte og martin beckmann indtrådte den 3. september
1998 som direktør for beckmanns farve og tapet a/s, samtidig med, at advokat marianna
bækkel blev formand i stedet for martin beckmann, der forblev menigt medlem af
bestyrelsen. samtidig indtrådte direktør jørgen bro petersen fra color a/s, som var
beckmann a/s’ leverandør af maling, i bestyrelsen, af hvilken han i øvrigt forblev medlem
indtil den 11. september 2000, hvor han udtrådte, samtidig med, at beckmanns farve og
tapet a/s skiftede leverandør af maling.
              på tilsvarende måde som i forbindelse med generationsskiftets 1. led overdrog
jørgen beckmann den 17. september 1998 som gave sin resterende halvdel af aktiekapitalen i
                                                 - 5 -
beckmanns        farve     og   tapet      a/s    til  martin       beckmann    efter     reglerne    i
aktieavancebeskatningslovens § 11 om familiesuccession.
                som     led   i generationsskiftet,     og    efter   det oplyste    uden     skriftlig
overdragelsesaftale, overtog j. beckmanns farve og tapet aps - et selskab, som jørgen
beckmann den 9. juli 1998 havde stiftet med det formål at drive handel og hermed beslægtet
virksomhed - i september 1998 butikken på amagerbrogade 11, 2300 københavn s, fra
beckmanns farve og tapet a/s.
                der blev endvidere indgået to udaterede, såkaldte konsulentaftaler mellem
beckmanns farve og tapet a/s og jørgen, henholdsvis karin beckmann, der som vederlag
for at ”formidle og fremme afsætningen af beckmanns farve og tapet a/s’ produkter” hver
skulle have udbetalt 25.000 kr. månedlig af beckmanns farve og tapet a/s fra den 1. januar
1999 og til den 30. april 2003 med forfaldsdag ved hver måneds udgang, dvs. en samlet
udbetaling på 2,64 mio. kr. over aftalernes løbetid på 4 ¼ år. aftalerne indeholdt i § 2
følgende bestemmelse:
       ”§ 2.
       parterne skal under udøvelsen af deres hverv handle loyalt og redeligt over for hinanden
       og over for tredjemand. de skal opfylde deres pligter i overensstemmelse med god
       forretningsskik.
                parterne er ubeføjet til at viderebringe eller benytte erhvervshemmeligheder,
       som de har fået kendskab til såvel før som under aftaleperioden.
                det er dog aftalt mellem parterne, at konsulenten er berettiget til at drive
       tilsvarende virksomhed p.t. gennem j. beckmanns farve og tapet aps.”
jørgen beckmann registrerede den 21. maj 2002 domænenavnet www.j-beckmann.dk hos dk
hostmaster a/s.
                beckmanns farve og tapet a/s skiftede den 15. januar 2003 navn til beckmann
a/s, idet det hidtidige navn beckmanns farve og tapet a/s sammen med beckmanns farver
a/s antoges som binavne. i forvejen havde selskabet de binavne, som var vedtaget ved
vedtægtsændringen af 4. december 1996 og registreret i erhvervs- og selskabsstyrelsen den
8. april 1997, nemlig beckmanns lagersalg a/s, beckmanns lagersalg - maling og tapet a/s
og beckmanns maling og tapet a/s.
                i forbindelse med, at jørgen og karin beckmann havde købt hus i tappernøje,
havde de gennem deres selskab j. beckmanns farve og tapet aps åbnet og ved siden af
                                               - 6 -
butikken på amagerbrogade 11, 2300 københavn s, drevet en butik i næstved. martin
beckmann var ikke enig i, at jørgen og karin beckmann havde ret til gennem j. beckmanns
farve og tapet aps at åbne og drive også denne butik. jørgen og martin beckmann lod
deres selskaber bytte butikker. beckmann a/s overtog således pr. 2. marts 2003 den butik i
næstved, som jørgen og karin beckmann hidtil havde drevet gennem j. beckmanns farve
og tapet aps, der til gengæld overtog beckmann a/s’ butik slagelsesgade 6, 2100
københavn ø. det blev i købekontrakten af 21. januar 2003 vedrørende butikken i
slagelsesgade præciseret, at j. beckmanns farve og tapet aps ikke var berettiget til at
anvende markedsføringsmateriale eller skiltning, som beckmann a/s havde anvendt eller
fortsat anvendte i den pågældende eller andre forretninger.
               med virkning fra den 10. marts 2003 har beckmann a/s under vr 2003 01074
registreret beckmann <w> som varemærke for klasse 35: detailhandelsvirksomhed.
               i sommeren 2008 blev beckmann a/s opmærksom på, at forretningen i
slagelsesgade 6, 2100 københavn ø, den 28. januar 2008 var overtaget af jp farver aps, hvis
indehaver og direktør var jørgen bro petersen, der i 1998-2000 havde været medlem af
bestyrelsen for beckmanns farve og tapet a/s, nu beckmann a/s. sælger angaves i
overdragelsesaftalen af 28. januar 2008 med jp farver aps som: beckmann’s lagersalg
maling & tapet aps, hvilket selskab ikke eksisterer, idet dog beckmann a/s har registreret
binavnet beckmanns lagersalg - maling og tapet a/s. sælgers cvr.nr. var imidlertid
samtidig angivet som 21 01 68 88, hvilket cvr.nr. tilhører j. beckmanns farve og tapet aps,
og aftalen var for sælger underskrevet af jørgen beckmann. genstand for overdragelse var
ifølge overdragelsesaftalen ”den sælger tilhørende virksomhed med detailhandel med
maling, farve og deslige, beliggende slagelsesgade 6, 2100 københavn ø, og efter
overdragelsesaftalens     pkt.    3.1  omfattede  overdragelsen       samtlige  de   til butikken
slagelsesgade 6 hørende aktiver, herunder goodwill og andre med driften forbundne
rettigheder. en bestemmelse i pkt 3..1.(iii), hvorefter retten til at benytte det nuværende navn
”beckmann’s lagersalg farve & tapet skal bortfalde, såfremt køber sælger …” er udstreget
og hertil er anført: ”bortfalder. j. beckmann ok 28/1 2008”. aftalens pkt. 9 fastsatte følgende:
      ”9.      immaterielle rettigheder
                                                 - 7 -
       9.1.      i overdragelsen medfølger … ejendomsretten til de til virksomheden knyttede
       immaterielle rettigheder. retten til anvendelse af navnet gælder tillige for købers nuværende
       butik i brønshøj. …”
jp farver aps ved jørgen bro har den 9. januar 2008 registreret www.beckmannlagersalg.dk,
www.beckmannslagersalg.dk som domænenavne hos dk hostmaster. endvidere har ”j.
beckmann lagersalg, slagelsesgade 6, 2100 københavn ø,” den 27. november 2008
registreret www.j-beckmannlagersalg og www.j-beckmannslagersalg.dk som domænenavne
hos dk hostmaster.
                 beckmann a/s’ advokat havde den 29. august 2008 under henvisning bl.a. til
beckmann a/s’ varemærkeret protesteret mod jp farver aps’ anvendelse af navnet
beckmann i forretningsmæssig sammenhæng og pålagde jp farver aps at ophøre hermed i
virksomhedsnavnene j. beckmanns lagersalg aps, beckmanns lagersalg og i domænenavne,
herunder www.beckmannlagersalg.dk. advokaten fremhævede samtidig, at jp farver aps,
hvis indehaver, jørgen bro petersen, havde været bestyrelsesmedlem i beckmann a/s,
umuligt kunne være i god tro. samtidig påpegede advokaten, at jp farver aps havde pligt
til ikke at anvende selskabsnavne, der ikke var registrerede.
                 beckmann a/s har i retten fremlagt billeder optaget i april 2012 af facaderne på
de forretninger, som jp farver aps driver i slagelsesgade 6, 2100 københavn ø, og på
frederikssundsvej 184, 2700 brønshøj, og kopi af annoncer for disse butikker i idé-nyt og
søndagsavisen i årene 2008-2009. det fremgår heraf, at jp farver aps anvendte følgende
kendetegn og udsagn: lagersalg - j. beckmann’s maling & tapet, den rigtige beckmann, 44 års
erfaring, j. beckmann lagersalg maling & tapet, j. beckmann lagersalg, j. beckmanns lagersalg og
j. beckmann’s lagersalg. i annoncerne henvistes til hjemmesiden www.beckmannlagersalg.dk
og undertiden til www.j-beckmannlagersalg.dk
                 beckmann a/s blev i øvrigt via en henvisning i jp farver aps’ annonce for
”lagersalg - j. beckmann’s maling & tapet” i søndagsavisen for den 10. august 2008
opmærksom på, at der ligeledes fra adressen løven 17, 8000 aalborg, blev solgt maling og
tapet mv. under betegnelsen beckmann og under anvendelse af domænenavnet www.j-
beckmann.dk. under henvisning til, at dette var i strid med beckmann a/s’ rettigheder
pålagde beckmann a/s’ advokat den forretningsdrivende, mks-holding aps, at ophøre
                                              - 8 -
hermed og at anvende sit korrekte selskabsnavn i forbindelse med salg fra virksomheden,
hvilket skete i forbindelse med det pågældende selskabs konkurs.
               j. beckmanns farve og tapet aps har efter ansøgning af 30. november 2009
under vr 2010 01014 foreløbig fået registreret jørgen beckmann’s lagersalg <w> som
varemærke for klasse 35. herimod har beckmann a/s rejst gyldighedsindsigelse, der ifølge
varemærkeregistret er under realitetsbehandling, hvilket dækker over, at den er genstand for
tvist i denne sag, jf. påstand 5.
               endvidere har ”j. beckmanns lagersalg og tapet aps, amagerbrogade 11, 2300
københavn s”, den 6. marts 2009 hos dk hostmaster a/s registreret domænenavnene
www.j-beckmannlagersalg-malervarer.dk, www.j-beckmannlagersalg-maling.dk og www.j-
beckmannlagersalg-persienner.dk. det angivne selskab kan ikke findes ved opslag i cvr-
registret, men der må efter adresseangivelsen gå ud fra, at der henvises til j. beckmanns
farve og tapet aps eller jørgen beckmann selv.
               ved opslag på www.j-beckmann.dk den 12. august 2008, 3. februar 2009, 11.
marts 2009 og 30. september 2009 fremkom teksten ”den ægte beckmann - kom ind og se,
hvad den rigtige beckmann har at byde på. her finder du os: amagerbrogade 11 - j-beckmanns
lagersalg …”. ved fornyet opslag den 23. december 2012 (under denne sag) står der blot:
”beckmann - kom ind og se, hvad beckmann har at byde på. her finder du os:
amagerbrogade 11 - j-beckmanns lagersalg …” der er endvidere fremlagt annoncer i
søndagsavisen for den 17. august 2008 og 1.-3. maj 2009 for ”lagersalg j. beckmann’s maling &
tapet”, amagerbrogade 11, 2300 københavn s, bl.a. med teksten ”den rigtige beckmann - 44
års erfaring og ”j. beckmanns’s lagersalg” og henvisning til www.j-beckmann.dk.
               der er under sagen fremlagt fotos af forretningen amagerbrogade 11, optaget i
april 2012. på facadeskiltene står ”beckmann’s lagersalg maling & tapet” og j. beckmann
lagersalg træpersienner & rullegardiner”
forklaringer
martin beckmann har bl.a. forklaret, at han blev uddannet elektriker som tyveårig og
arbejdede som sådan, indtil han var 30 år gammel.
                                             - 9 -
       hans far, jørgen beckmann, spurgte ham nogle gange, om ikke virksomheden var
noget for ham. han fandt et egnet lokale ude på amagerbrogade til at starte en forretning,
og her blev han bestyrer og passede butikken. jørgen beckmann forsatte med at drive
forretningen i slagelsesgade. han indrettede hele butikken.
       samarbejdet med faren var præget af, at de ville have tingene hver på sin måde. han
ville for eksempel gerne have mere system i, hvor varerne skulle stå, modsat sin far. de
havde ikke drøftelser om det rent administrative i forretningen eller om, hvordan butikken
skulle udvikle sig. han kørte også forretningen på frederiksberg, og det gik godt for
selskabet i 1994. hans far syntes, at det var fint, at der nu var flere forretninger. der blev
også åbnet en forretning i lyngby, som hans onkel henning beckmann stod for. de havde
gode resultater og god omsætning med et overskud i forretningerne på mellem 500.000 kr.
og 2.000.000 kr. før skat.
       da det kom på tale, at han skulle overtage forretningen på amagerbrogade, foreslog,
advokat marianna bækkel dem at påbegynde et generationsskifte.
       faren foreslog ham at få 50 % af aktierne. han synes, at det var en stor andel at få. ved
den første overdragelse var de enige om, at hans opgave var, at han skulle forsætte med at
åbne nye butikker. han ville selv gerne have mere styring ved brug af lagerstyring,
stregkoder, kontrol for svind mv. faren syntes imidlertid, at hans øgede styring tog en
opgave fra ham.
       de havde ved udgangen af 1997 forretninger på amager, frederiksberg, lyngby,
østerbro og nørreport og i lyngby hillerød og holbæk. de markedsførte butikkerne i
lokalaviser og søndagsavisen og under navnene beckmanns farver og tapet og beckmanns
lagersalg i forskellige kombinationer. annoncerne var typisk i sort/hvid og med mange
varer i kolonnerne. i 1997 brugte de 1 million kroner på tv-reklamer, og generelt brugte de
mange penge på markedsføring. beckmann-navnet var kendt, og de markedsførte sig især i
forhold til forretninger som røverkøb og byggemarkederne.
       i 1998 havde de forsat syv butikker, og hans far foreslog en opdeling af butikkerne i to,
da han ikke kunne klare driften. han foreslog selv, at de i stedet delte arbejdsopgaverne
mere hårdt op mellem sig med statusmøder hver 14 dag. det kørte en 5-6 måneder, men der
opstod konflikter mellem dem. da de blev enige om, at han skulle overtage 50 % af firmaet,
talte de stille og roligt om tingene. de skrev ikke noget ned. anpartshaveroverenskomsten
                                             - 10 -
kom på bordet efter farens ønske, hvorfor ved han ikke. de underskrev aftalen, der blev
lavet i samarbejde med marianna bækkel. han følte, at aftalen fik tingene til at fungere
bedre.
      i foråret 1998 fik han besøg af sin mor og af sin far, der ikke længere ønskede at drive
virksomhed sammen med ham. han savnede en butik som den på østerbro, hvor han kunne
snakke med kunder og leverandører. han ville gerne overtage butikken på amagerbrogade,
der havde den største omsætning af alle butikkerne. faren fortsatte derfor i forretningen på
amagerbrogade. de sidste 50 % af selskabet blev overdraget. de var enige om
prisfastsættelsen fra revisoren.
      han mødtes derefter med moren, hvor også hans hustru var til stede, og de aftalte
sammen alt det praktiske. faren ønskede ikke at deltage i mødet om overdragelsen. han
mener, at forretningen på amagerbrogade blev overdraget til en pris på omkring 1 million,
hvilket var en lav pris, idet goodwill var cirka halvdelen. på et møde, hvor de alle deltog,
talte de om, hvad forretningen på amagerbrogade skulle hedde. han syntes, at der skulle
være en adskillelse mellem denne butik og de øvrige. faren ville kalde den j. beckmann. han
havde selv foretrukket jørgen beckmann, men de blev enige om, at jørgen beckmann skulle
bruge navnet ”j. beckmann” for denne forretning.
               han så overdragelsen af butikken på amagerbrogade som en aftægtsordning
faren, der da var 57 år gammel. idéen var, at faren kun skulle drive virksomhed derude, til
han ville gå på pension. han selv skulle endvidere over en periode på godt 4 år betale godt
2,6 mio. kr. til karin og jørgen beckmann mod en konsulentbistand, som dog aldrig kom fra
hans far. han blev dog ved med at betale vederlaget, der i realiteten var en del af betalingen
for hans overtagelse af forretningerne i forbindelse med generationsskiftet.
      de talte ikke om, hvad der skulle ske med firmanavnet ”j. beckmann”, men det lå i
kortene, at han til sin tid skulle have butikken tilbage fra faren. de drøftede ikke, hvordan
butikkerne hver for sig skulle markedsføres. han selv forestillede sig, at faren alene ville
markedsføre sig lokalt på amager, og han forestillede sig ikke, at annonceringen skulle
brede sig, som det skete. da internettet startede, var han til møde med krak, hvor han blev
introduceret     for  internetannoncering,    og   hvor   han    registrerede  domænenavnet
www.beckmann.dk.
                                             - 11 -
       jørgen bro petersen kom ind i bestyrelsen samtidig med, at hans forældre trådte ud.
faren syntes, det var en god idé at tage ham ind i bestyrelsen. de drøftede i bestyrelsen
forskellige steder, hvor beckmann a/s kunne åbne nye forretninger, bl.a. køge, næstved,
roskilde, frederikssund og andre store byer på sjælland.
       kort tid senere åbnede faren en butik i frederikssund under navnet j. beckmanns
lagersalg. han sagde klart fra over for sine forældre, for det var ikke en del af deres aftale.
han fik blot at vide, at han ikke skulle blande sig. han gik dog ikke til advokat på det
tidspunkt, idet han ønskede at bevare sit gode forhold til moderen. forretningen i
frederikssund blev drevet under to år af faren.
       i 2000 flyttede hans forældre til tappernøje, og han fik at vide, at faren var ved at åbne
en butik i næstved. i forbindelse hermed sagde han telefonisk til forældrene, at det ikke var
aftalen, at der blev åbnet endnu en butik. han påtalte ikke brugen af navnet j. beckmann og
accepterede, at faren brugte navnet j. beckmann uden for amager.
                faren forklarede, at han vil koncentrere sig om næstved og aftrappe
forretningen på amager. de diskuterede i bestyrelsen, at det ikke var det, der var aftalt. der
var dog ikke noget på skrift herom. butikken i næstved hed j. beckmanns lagersalg. det
gjorde ikke deres forhold bedre. den daglige drift i butikken i næstved blev håndteret af
faren.
       han havde investeret 1 mio. kr. i forretningen på østerbro og overvejede, om han
kunne bytte forretning med faren, der vist var træt af at skulle køre til næstved. efter at have
talt med advokat marianna bækkel byttede de forretning, således at faren overtog
forretningen på østerbro, som blev fortsat under navnet j. beckmann.
               fra 2003 markedsførte beckmann a/s sig på internettet, hvor han bl.a. havde en
hjemmeside med en butiksoversigt. dengang markedsførte faren sig ikke under de slogans ,
der kom senere, og han havde ikke problemer med farens daværende markedsføring.
       fra 2007-2008 begyndte faren at gøre brug af slogans som ”den ægte beckmann”, ”44
års erfaring” mv. han synes det var dårlig markedsføringsskik, at faren i forhold til ham og
de forretninger, faren havde solgt til ham, fremhævede sig selv som den ægte. der var ingen
grund til at lave den form for markedsføring.
       samarbejdet med jørgen bro petersen ophørte i 2000, efter at beckmann a/s havde
takket nej til et nyt malingskoncept fra color a/s. han informerede jørgen bro petersen
                                            - 12 -
herom, idet han håbede, at de fortsat kunne handle med color a/s, hvor de købte for 17 mio.
kr. om året. deres kontrakt løb frem til den 31. december 2000. han opsagde kontrakten med
virkning fra 1. januar 2001. samme dag, som han havde opsagt kontrakten, fik han
opringninger fra jørgen bro petersen, der krævede alt forretningsinventar fra color a/s
returneret inden 14 dage.
      han afleverede det og købte selv nyt. de fortsatte med at have color a/s maling resten
af året.
      i juni eller juli 2008 blev han opmærksom på, at butikken på østerbro var blevet solgt ,
og at der var åbnet en ny j. beckmann forretning i aalborg. han fik at vide, at forretningen
på østerbro var solgt til jørgen bro petersen. han sagde, at det ikke duede, at forretningerne
hed det samme. derefter bemærkede han en markedsføring i søndagsavisen, der lagde sig
meget tæt op af beckmann a/s’ markedsføring. der blev brugt slogans som ”den ægte
beckmann”, ”44 års erfaring” mv. der kom også kunder i hans butikker, som spurgte til
tilbud, som de havde set i j. beckmanns annoncer. de spurgte til color produkter fra disse
annoncer, som han ikke førte.
      han kontaktede sin advokat, som skrev til jørgen beckmann og jørgen bro petersen,
der svarede, at han ikke havde tænkt sig at skifte navn på forretningerne. forretningen i
aalborg blev også kontaktet, og den skiftede navn til aalborg farvehandel.
      i 2008 mistede beckmann a/s 10 % af sine kunder. han modtog fakturaer, der var
adresseret til beckmanns farve og tapet i aalborg, som afsenderne troede, var hans
forretning. der var også kunder, der forvekslede forretningerne, og en kammerat spurgte,
om han havde fået en ny butik i brønshøj. en søgning på ”beckmann” på internettet førte til
jørgen bro petersens hjemmeside.
      jørgen bro petersen kendte udmærket de konflikter, der havde været mellem ham og
hans far.
      grunden til, at han først reagerede i 2008, var, at butikkerne da blev overdraget til
tredjemand, og der var et sammenfald af navne på hjemmesider mv. der havde aldrig været
hans ønske, at der skulle være to konkurrerende kæder med samme navn. efter 2008 kom
der en øget grad af forveksling pga. jørgen bro petersens markedsføring..
                                             - 13 -
jørgen beckmann har forklaret, at samarbejdet ikke fungerede, idet martin ville bestemme det
hele. i forbindelse med 1. led af generationsskiftet i 1995 talte de ikke om, hvordan det
fremtidige samarbejde skulle være. han har ikke set anpartshaveroverenskomsten, der ikke
er udarbejdet på hans foranledning, og han mener ikke, at han har underskrevet den. han
kendte ikke advokat marianna bækkel, og havde ikke nogen dialog med hende om aftalen.
       i perioden fra 1995 til 1998 var han stadig medejer af forretningen, men kom der ikke.
han stiftede j. beckmanns farve og tapet aps med bistand fra advokat marianna bækkel.
selskabet blev stiftet under navnet beckmann maling og tapet, og først et par år senere kom
j’et foran. han og martin har ikke talt om, hvorvidt han frit og uindskrænket måtte bruge
navnet beckmann. hvis han ikke frit kunne bruge j. beckmann, ville han ikke have
overdraget forretningen. det var for ham en selvfølge, at han kunne bruge sit eget navn. han
åbnede forretning i næstved, ikke for at slippe for forretningen på amager, men fordi han
fik hus dernede. martin sagde absolut ikke noget til, at han brugte sit navn. forretningen på
amager var ikke tænkt som en aftægtsordning. han havde hørt fra jørgen bro petersen, at
der var en butik ledig i næstved. jørgen bro petersen kendte til alle de udfordringer
overensstemmelser, som han og martin havde haft. de drøftede det hele.
       han byttede forretning med martin i 2003, fordi han havde haft forretningen på
østerbro i 45 år og gerne ville tilbage dertil. da de byttede forretning, havde de ingen
drøftelser om navnet j. beckmann. han fik lov til at køre butikken videre under navnet j.
beckmann.
       forretningen på østerbro blev ikke sat offentligt til salg, idet han talte direkte med
jørgen bro petersen. han talte med advokat valdal én gang, og så strikkede advokaten
aftalen sammen, som han læste løseligt igennem. han så ikke noget problem i, at
butiksnavnet blev solgt med, idet martin ikke var kommet med indsigelser mod hans brug af
navnet. jørgen bro petersen fik kopi af forretningens tidligere annoncer, så hans selskab jp
farver aps kunne lave sine egne annoncer. han sagde til jørgen bro petersen, at de ikke
måtte markedsføre sig i martins område.
       annoncerne med ”den rigtige beckmann” fik han ideen til, fordi der åbnede en butik i
kastrup. så skrev han ”den rigtige beckmann” i sine annoncer. det var også ham, der fandt
på at skrive at forretningen havde ”44 års erfaring”.
                                              - 14 -
jørgen bro petersen har forklaret, at han er hd i afsætning. han har været hos colgate og hos
flügger a/s’ selskab color a/s, og nu driver han selv forretning med maling og tapet mv. i
color a/s var han markedschef og skulle udvikle forretningen. han havde meget
salgsfunktion ud til butikkerne, og i den forbindelse kom han i kontakt med først jørgen og
derefter martin beckmann. de har kendt hinanden meget længe. han har nok kendt jørgen
beckmann i 20 år. han har et rent forretningsmæssigt forhold til jørgen beckmann.
      som leverandør havde han kontakt til jørgen hver fjortende dag. jørgen var en
dynamisk mand, der ville en masse ting. han ville gerne starte en masse forretninger. det
var også i color a/s’ interesse. han trådte ind i beckmann a/s’ bestyrelse, efter at han var
blevet kontaktet af advokat marianna bækkel. han var ikke i bestyrelsen hos andre kunder.
han tror, jørgen beckmann trådte ud af bestyrelsen, fordi han og martin ikke kunne
sammen. han kendte ikke til alt med martin og jørgens forhold. det var nyt for martin at
lave bestyrelsesarbejde. han var selv menigt medlem. hans rolle i bestyrelsen var at hjælpe
med at udvikle flere nye forretninger. de var hovedleverandører til martin, og hvis martin
åbnede flere forretninger, kunne color a/s sælge flere varer. martin havde fortalt, at han
gerne ville åbne forretninger i bl.a. glostrup.
      han havde stadig kontakt med jørgen beckmann, efter at han var trådt ud af
bestyrelsen, og han mødte jørgen beckmann i butikken af og til. under det første
bestyrelsesmøde var de ude at se martins butikker. de drøftede ikke jørgen beckmanns
butikker i bestyrelsen. han fik meget lidt at vide om generationsskriftet i bestyrelsen. han
vidste      ikke      konkret,        hvordan      de     gennemførte       generationsskiftet.
anpartshaveroverenskomsten, overdragelsesaftalen og konsulentaftalerne har han på intet
tidspunkt set. butikken på amagerbrogade var ikke tænkt som jørgen beckmanns sidste
forretning. jørgen beckmann udtrykte over for ham ønske om nye butikker, og color a/s
leverede også til disse. han kendte ikke til jørgen og martin beckmanns indbyrdes konflikt i
forbindelse med de nye butikker. han hørte ikke om begrænsninger i brugen af navnet
beckmann. han ville aldrig have købt butikken, hvis han ikke kunne bruge navnet.
      han udtrådte af bestyrelsen i år 2000. bestyrelsesarbejdet var også nyt for ham. han fik
ikke det store ud af det. i 1999 sagde han, at det var hans sidste år. i august 2000 begyndte
martin beckmann at forhandle med sigma. det betød, at han måtte uden for døren til nogle
                                              - 15 -
bestyrelsesmøder. det foregik meget amatøragtigt, så han ville ud af bestyrelsen. han fik
ikke på det tidspunkt bestyrelsesreferater.
                han forstod ikke, hvorfor martin beckmann ville skifte til sigma. han gjorde
krav på butiksinventaret, da aftalen løb ud, muligt i september måned.
      i 2007 etablerede han jp farver aps. der var sket strukturændringer i flügger a/s i
2006, og han var stoppet i flügger a/s. han købte mal og spar-forretningen på
frederikssundsvej, hvor han primært solgte maling til privatkunder. de adskilte sig fra
beckmann-butikkerne ved at køre på lavpris og discountsalg. de opfattede ikke martin
beckmanns butikker som konkurrenter. de havde kun røverkøb som konkurrent. i 2008
overtog han forretningen på østerbro fra jørgen beckmann, da han spurgte om butikken var
noget for ham. han brugte ikke selv advokat i forbindelse med handlen, da han var vant til
at se kontrakter. han havde aldrig købt forretningen, hvis han ikke havde fået navnet med.
han overvejede at køre med samme koncept og navn, som martin beckmann havde på
amagerbrogade. det var en forudsætning for forretningen, og derfor skulle de ikke
annoncere i samme område. han overvejede ikke, om hans selskab retmæssigt kunne købe
navnet, der var vigtigt for ham, da det var meget velkendt i københavn. han lagde stor vægt
på at kunne bruge navnet til forretningen på frederikssundsvej i brønshøj. de udskiftede
facadeskiltene på frederikssundsvej i juni eller juli 2008. han bad ikke en advokat
undersøge, om han kunne bruge navnet, og han undersøgte ikke, om andre havde ret til at
bruge navnet. det var meningen, at de skulle videreføre navnet til evig tid. han kunne ikke
forestille sig, at det var et problem for martin, at han brugte navnet beckmann.
      de aftalte ikke noget omkring domænenavne. de annoncerede i lokalaviserne, i
søndagsavisen og på lyngby egnen. de målrettede sig mod ikke at annoncere i martins
område. han har brugt 2 mio. kr. på butikken i de fire år, han nu har haft den. hjemmesiden
www.beckmannlagersalg.dk var butikkens første hjemmeside. derefter lavede de domænet
www.j-beckmannslagersalg.dk. de oprindelige hjemmesider var passive. man kan i dag ikke
søge siderne frem. de registreringer, der er kommet frem i sagen, hvor søgningerne for
beckmanns lagersalg fører til deres egen hjemmeside, véd han ikke, hvor kommer fra. de
blev opmærksomme på, at nogle på nettet henviste forkert til dem. de to hjemmesider leder
hen til www.jbeckmannlagersalg.dk, og det er rigtigt, at man ved at google på ordet
beckmann kommer til deres hjemmeside.
                                              - 16 -
       de har fra 2008 maksimalt oplevet 10 tilfælde af forveksling med martin beckmanns
forretninger. det tager cirka 6 år at starte en ny forretning, og det er ikke navnene, det drejer
sig om, ved butikkers indbyrdes konkurrence. beckmann var og er et kendt navn i
københavn. de annoncerede med lave priser, idet prisen er afgørende. beckmann var
synonym med, at varerne var billige, hvilket jørgen beckmann stod for. han véd ikke, hvad
martin tog for sine varer. da han overtog butikken, var lokalerne i rimeligt fin stand, og han
kan ikke forestille sig, at kunderne tror, at hans forretning er et lagersalg i forhold til martins
forretning. han kalder forretningen lagersalg, men i realiteten er det detailsalg, hvor de
stiller varerne på paller med gule skilte.
advokat marianna bækkel har forklaret, at hun medio 1994 blev kontaktet af jørgen beckmann
i forbindelse med afståelse af en butik i lyngby. der var god kemi mellem dem og hun blev
spurgt, om hun kunne repræsentere dem fremover. på dette tidspunkt begyndte martin at
glide ind i selskabet. i 1995 var der forretninger på østerbro, amager, hvor jørgen beckmann
primært havde sin gang, og i lyngby. der var stor uenighed om, hvordan tingene skulle
gribes an. martin beckmann var kommet ind i forretningen på jørgen beckmanns
foranledning for at gøre forretningen større. det var svært for jørgen beckmann, der gerne
ville være nytænkende, at give slip, idet han også ville bevare den gamle enkle måde at drive
forretningen på.
       i 1994 tog jørgen beckmann initiativ til generationsskifte, idet han ville overdrage
halvdelen af forretningen til martin beckmann. hun blev bedt om at stå for dokumenterne. i
forbindelse med overdragelsen underskrev parterne også en anpartshaveroverenskomst,
som hun havde skrevet udkast til, idet der var megen diskussion om bemyndigelserne. i
1998 skulle resten af selskabet overføres til martin beckmann, og hun indkaldte til
ekstraordinær generalforsamling i juni 1998 med henblik på at fastlægge resten af
generationsskiftet. det var en form for tretrinsraket. jørgen beckmann ville så meget ud af
det, at han kun fik én egen butik som en slags pensionistbutik, hvor han kunne trappe ned.
det var en del af dagsordenen på mødet. hun handlede med fuldmagt fra jørgen beckmann,
og på generalforsamlingen udtrådte jørgen og karin beckmann af bestyrelsen. hun trådte
selv ind som menigt medlem og martin beckmann blev bestyrelsesformand. resten af
overdragelsen af aktierne skete i form af en gaveoverdragelse med en tilknyttet forpligtelse
                                            - 17 -
for jørgen og karin beckmann til at være konsulenter, hvilket de vist i praksis ikke var i
særligt omfang.
      jørgen beckmann fik ikke nogen ret til at sælge navnet videre. når han ikke længere
havde lyst til forretningen, var meningen, at den skulle gå tilbage til martin beckmann.
      der skete samtidig omdannelse til et aktieselskab, således at der skulle flere i
bestyrelsen. martin beckmann meddelte i juni 1998, at hans far havde foreslået, at de skulle
have en professionel ind i firmaet. det var jørgen bro petersen, der var kommet i forslag.
jørgen beckmann synes det var godt at få sådan en fin mand som jørgen bro petersen ind,
men hun var lidt bekymret for, hvordan det ville komme til at fungere, hvilket hun sagde til
martin beckmann. jørgen bro petersen kom imidlertid ind i bestyrelsen, hvor han ikke
bidrog med særligt meget. han fik alle papirerne at se, herunder aktieoverdragelsen,
anpartshaveroverenskomsten og konsulentaftalerne. hun mener i dag, at jørgen bro
petersens intention primært var at få et mersalg for color a/s, hvor han var direktør. på et
tidspunkt havde hun med martin beckmann drøftelser om at undersøge markedet. det
gjorde de hen over 1999 og 2000, hvor de fik et bedre tilbud fra sigma. sideløbende var der
overvejelser om udvidelse med nye butikker, bl.a. i næstved, frederikssund, roskilde mv.,
hvilket blev drøftet på bestyrelsesmøderne. i juni 1999 talte de på et bestyrelsesmøde om
etablering af butikker i helsingør og næstved, hvor de etablerede sig i 2000-2001.
      jørgen beckmann åbnede butik i frederikssund, og det drøftede de i bestyrelsen, mens
jørgen bro petersen var medlem heraf, og han havde ikke mange kommentarer til jørgen
beckmanns etablering i frederikssund. de drøftede i den forbindelse, at der var et problem
med navnet. vedrørende jørgen beckmanns etablering af butik på frederikssundsvej sagde
hun, mens jørgen bro petersen var til stede, at det ikke gik, da det ikke var aftalt, at jørgen
beckmann åbnede flere butikker. det endte med, at martin resignerede og lod jørgen
beckmann være.
      jørgen bro petersen omtalte i bestyrelsen de nye muligheder i næstved. de gik i gang
med at undersøge disser muligheder, men det gjorde jørgen beckmann også, for han åbnede
en ny forretning i næstved. for at holde fred og med jørgen bro petersen som mellemmand
endte martin og jørgen beckmann med at bytte butikker. hun lavede aftalerne som
modsatrettede købsaftaler. jørgen beckmann overtog forretningen på østerbro og martin
forretningen i næstved. jørgen bro udtrådte af bestyrelsen i efteråret 2000 pga. forholdene
                                           - 18 -
omkring leverandørskiftet til sigma. jørgen bro petersen blev vred og modarbejdede
generationsskiftet. han reagerede ved at beordre alt driftsmateriel i alle butikker hjemkaldt.
dette kunne color a/s ikke efter kontrakten.
      set i bakspejlet må hun sige, at hun er rystet og føler, at hendes bekymring, da jørgen
bro petersen kom ind i bestyrelsen, var rigtig. hans adfærd havde efter hendes opfattelse
karakter af industrispionage. man kan også se det af referaterne fra bestyrelsesmøderne.
straks der er kommet ideer op omkring byer, hvortil martin kunne tænke sig at udvide, kom
jørgen beckmann dem i forkøbet eller åbnede butik samtidig med martin. hun fandt jørgen
bro petersens adfærd meget uheldig og et misbrug af den viste tillid, idet man i bestyrelsen
skal varetage selskabets interesse.
parternes synspunkter
beckmann a/s har gjort gældende, at beckmann a/s har retten til varemærket beckmann
for maling og tapet mv. og for klasse 35: detailhandelsvirksomhed. jørgen beckmann havde
således taget mærket i brug i 1964, da han påbegyndte sin virksomhed i forretningen
beckmann’s farve og tapet på østerbro. den dominerende del af forretningsnavnet er
beckmann, og det er uden betydning, at kendetegnene i forretningsnavnet står i genitiv
og efterfølges af angivelsen af forretningens varer ved ordene farve og tapet. de
immaterielle rettigheder og herunder retten til varemærket fulgte med, da jørgen beckmann
i 1993 omdannede forretningen til en anpartsselskab ved at indskyde den i beckmann’s
farve og tapet aps, hvis navn blev registreret i erhvervs- og selskabsstyrelsen. ved
omdannelsen til aktieselskab i 1996 beholdt selskabet sit navn, idet aps blev erstattet af a/s.
i 1997 registrerede aktieselskabet domænenavnet www.beckmann.dk. i 2003 skiftede
aktieselskabet navn til beckmann a/s, hvilket ligeledes blev registreret i erhvervs- og
selskabsstyrelsen, ligesom selskabet med virkning fra den 10. marts 2003 under vr 2003
01074     tillige  registrerede     beckmann         som     varemærke      for   klasse    35:
detailhandelsvirksomhed. beckmann har særpræg og er gennem indarbejdelsen siden
1964 blevet et velkendt varemærke.
      generationsskiftet medførte ingen begrænsninger i beckmann a/s’ ret til varemærket
beckmann. ved 1. led af generationsskiftet blev halvdelen af anparterne overdraget til
                                              - 19 -
martin beckmann, og ved 2. led de resterende anparter, men rettighederne til varemærket
beckmann forblev sammen med de øvrige aktiver i selskabet, jf. herved den almindelige
regel i varemærkelovens § 38, stk. 2. ved konsulentaftalerne fik jørgen og karin beckmann
en personlig ret, en licens, til at drive forretningen amagerbrogade 11, 2300 københavn s,
som jørgen beckmann udtog, gennem j. beckmanns farve og tapet aps, og forudsætningsvis
til at drive forretningen på amagerbrogade under dette navn. der er imidlertid alene tale om
en personlig brugsret og ikke en ret til at bruge varemærket beckmann for maling og
tapet mv., som jørgen beckmann jo allerede én gang havde overdraget til beckmann a/s i
forbindelse med stiftelsen af selskabets forgænger, beckmann’s farve og tapet aps.
advokat marianna bækkel forklarede da også, at jørgen beckmann ikke ved
generationsskiftet fik nogen ejendomsret til varemærket beckmann, endsige nogen ret til
at videresælge eller i øvrigt overdrage det til tredjemand.
        jørgen beckmann og j. beckmanns farve og tapet aps har derfor ikke haft adkomst til
at overdrage forretningen slagelsesgade 6, 2100 københavn ø, til jp farver aps, endsige til
at give køberen ret til at anvende navnet for en anden forretning end den overdragne.
        beckmann a/s har ikke blot retten til det velkendte varemærke beckmann for
maling og tapet m.v., men tillige gennem registreringen med virkning fra den 10. marts 2003
af dette varemærke for klasse 35: detailhandelsvirksomhed.
        det gøres gældende, at konsulentaftalerne og hele pakken omkring generationsskriftet
gør, at der ikke kan støttes ret på varemærkelovens § 5. naturlige varemærker så som et
personligt navn, kan jørgen beckmann bruge personligt, men han er afskåret fra at bruge
mærket for et selskab og således det i forbindelse med drift af malerforretninger i
selskabsform. § 5 giver ikke ret til at videreoverdrage den personlige ret.
        markedsføringen af ”den rigtige beckmann” og ”den ægte beckmann” får beckmann
a/s til at fremstå som en uægte forretning - som en pirat. dette er ikke blot objektivt urigtigt,
men      i  strid   med     god   markedsføringsskik,    hvortil  kommer     de   udtrykkelige
loyalitetsforpligtelser i konsulentaftalerne og overdragelsesaftalerne.
        jp farver aps har handlet med forsæt til, at jørgen beckmann ikke havde ret til at
overdrage varemærket som sket. jørgen bro petersen kendte udmærket forholdene i
beckmann a/s og udfordringerne i samarbejdet mellem jørgen og martin beckmann. det var
således blevet drøftet i bestyrelsen under jørgen bro petersens tilstedeværelse, at det var et
                                             - 20 -
problem, at j. beckmanns farve og tapet aps åbnede butik under navnet j. beckmanns
lagersalg i næstved og frederikssund. tilføjelsen af ordet lagersalg og forbogstavet j.
ændrede således ikke noget ved, at det dominerende element i navnet var beckmann. der
foreligger vanhjemmel, uanset om man skriver j. beckmann eller beckmann eller beckmann
eller beckmanns eller beckmann’s, og uanset om man tilføjer maling og tapet eller
lagersalg, eller mærket står alene. der er vareidentitet, og krænkelsen af varemærket er
derfor åbenbar.
               alt, hvad der er kommet frem i sagen, viser dårlig opførsel. man forvirrer
forbrugeren ved at kalde noget lagersalg, som ikke er lagersalg, hvilket er i strid med god
markedsføringsskik. man har udnyttet jørgen beckmann til at lave en parallelkæde til
beckmann a/s’ kæde af forretninger. jørgen bro petersen var fuldt på det rene med, hvad
han begav sig ud i.
       beckmann a/s har udvist skånsomt mådehold. man udtog ikke stævning, da man
håbede at brugen af navnet ville stoppe, men det tog til. det er dokumenteret, at der opstod
et stort fald i omsætning, og selv om noget af faldet kan skyldes finanskrisen, må en
væsentlig del skyldes annonceringen fra de andre butikkers side.
       det er således ubetænkeligt at tilkende vederlag og erstatning som påstået. under
sagen er der handlet særlig illoyalt ved, at jp farver har beholdt søgeordene på internettet,
således    at    søgeordet    beckmann      fortsat    leder    til   www.j-beckmann.dk,    og
domænenavnsadresserne         www.beckmannslagersalg         og     www.beckmannlagersalg   til
domænenavnet www.j-beckmannslagersalg.
       det vil kunne trække ud at afvente en eventuel dom fra højesteret, hvorfor anke ikke
bør tillægges opsættende virkning, således at en anke inden fuldbyrdelsesfristens udløb ikke
benyttes til på illoyal måde at fortsætte krænkelserne, der skader beckmann a/s.
jp farver aps anerkender grundlæggende, at beckmann a/s har retten til beckmann.
jørgen beckmann har imidlertid retten til at anvende sit eget navn, jf. varemærkelovens § 5,
nr. 1. han har derfor fri adgang til at bruge sit familienavn med de forskellige kombinationer
og endelser, der kan tænkes. på den måde, det er blevet brugt med forbogstavet ”j.” er der
opstået et eget mærke og eget navn, som kan eksistere uafhængigt af varemærket
beckmann. jørgen beckmann fik i forbindelse med generationsskiftet ret til at drive
                                             - 21 -
tilsvarende virksomhed, og der var ikke faste rammer for, hvordan det kunne gøres. jørgen
beckmann kan derfor drive sin kæde, som han gør på amagerbrogade, på frederikssundsvej
og i næstved.
      det bestrides, at jørgen beckmann alene skulle have en begrænset personlig ret til det
ene firmanavn ”j. beckmann”. tværtimod havde og har jørgen beckmann adgang til frit at
bruge sit eget navn alene med det forbehold for overholdelse af god markedsføringsskik,
som er nævnt i varemærkelovens § 5. dette navn kunne han udnytte alene eller i fællesskab
med andre. han kunne således efter jp farver aps’ opfattelse bruge sit navn alene eller i
partnerskab med andre eller ved at tillade andre at bruge navnet. jp farver aps fik således
ved aftalen en rettighed, som var afledt af jørgen beckmanns ret, og som forklaret af jørgen
bro petersen var retten til navnet en væsentlig del af handlen.
      de overdragne rettigheder tilhørte således overdrageren j. beckmann farver og tapet
aps, og jp farver aps’ anvendelse af navnet er ikke i strid med markedsføringslovens regler
om god skik. forbogstavet j. tydeliggør forbindelsen til j. beckmann og differentierer jp
farver aps’ virksomhedsnavn tilstrækkeligt fra beckmann, og jp farver aps anvender i
øvrigt ved sin markedsføring en anden stil end beckmann a/s og et andet layout, således at
annoncer o.l. ikke peger i retning af beckmann a/s. den geografiske spredning af butikkerne
gør også, at der er mindre risiko for forveksling.
      beckmann a/s har udvist passivitet ved ikke inden rimelig tid at tage de nødvendige
skridt for at hindre brugen, der derfor kan tillades efter varemærkelovens § 9.
      der er ingen grund til at betvivle jp farvers gode tro. jørgen bro petersen vidste nok,
at der var en konflikt mellem far og søn. han havde dog ikke viden om nogen navnekonflikt.
jp farver købte således i 2008 en i gangværende virksomhed fra en person, der havde drevet
denne i 5 år og med en garanti fra denne for retten til at overdrage forretningsnavnet. jørgen
bro petersen og jp farver aps måtte kunne gå ud fra, at der ikke var ”urent trav” fra sælgers
side, når det var sælgers advokat, der udfærdigede papirerne. der må ses bort fra advokat
marianna       bækkels    vidneudsagn      om,     at    der   var   udleveret   papirer    til
bestyrelsesmedlemmerne i forbindelse med generationsskiftet. i stedet burde beckmann a/s
have fremlagt bestyrelsesreferater og lignende til nærmere dokumentation for anbringendet
om, at jørgen bro petersen havde kendskab til problemet med navnet fra arbejdet i
beckmann a/s’ bestyrelse.
                                               - 22 -
       jp farver aps er enig i, at domænenavnet www.beckmannlagersalg.dk ikke kan
opretholdes.
               skulle jp farver aps blive dømt, gøres det gældende, at der ikke er godtgjort
noget tab i sagen. jørgen beckmann og j. beckmanns farve og tapet aps bør dømmes til at
betale 1 mio. kr. i erstatning til jp farver aps, svarende til 2/3 af prisen for goodwill, ligesom
de bør dømmes til at friholde jp farver aps, idet omfang jp farver aps dømmes til at betale
noget til beckmann a/s.
jørgen beckmann og j. beckmanns farve og tapet aps har gjort gældende, at de har ret til frit at
anvende navnet j. beckmann farve og tapet uden indskrænkninger, og at de efter
varemærkelovens § 5, nr. 1, har været berettiget til at gøre brug af eget navn, herunder ved at
lde, den virksomhed, jørgen beckmann driver, bruge navnet, blot dette sker i
overensstemmelse med god markedsføringsskik, hvilket er sket igennem 10 og fortsat
upåtalt af beckmann a/s.
       jørgen beckmann ville ikke have overdraget beckmann a/s til martin beckmann, hvis
han ikke kunne forsætte virksomheden med flere forretninger under navnet j. beckmann
farve og tapet aps.
               bevisbyrden for, at retten alene tilkommer jørgen beckmann, og at retten ikke
kan overdrages, påhviler beckmann a/s, der som koncipist af aftalerne vedrørende
generationsskiftet må bære risikoen for uklarheder i aftalen.
               beckmann a/s har vist passivitet ved i en årrække ikke at have reageret over
for jørgen beckmann og j. beckmanns farve og tapet aps’ brug af navnene,
               jørgen beckmann har stoppet sin markedsføring af ”den rigtige beckmann”.
               jørgen bro petersen har ikke været i god tro, idet han var fuldt ud bekendt med
konflikten vedrørende rettighederne til navnet fra sit arbejde i bestyrelsen for beckmann a/s.
det fremgår da også af købsaftalen vedrørende butikken i slagelsesgade 6, 2100 københavn
ø, at parterne har drøftet konflikten vedrørende varemærket, jf. udstregningen af
bestemmelsen i aftalens pkt. 3.1.(iii). de krav, jp farver aps har rejst over for j. beckmanns
farve og tapet aps, er ganske udokumenterede, og jp farver aps’ har udvist egen skyld
eller accept af risiko ved sin markedsføring og adfærd i øvrigt.
                                             - 23 -
sø- og handelsrettens afgørelse
i mangel af oplysning om det modsatte lægges det til grund, at de rettigheder til varemærket
beckmann for maling og tapet mv., som jørgen beckmann havde erhvervet ved
ibrugtagning og indarbejdelse heraf i næsten 30 år gennem sin drift af forretningen
beckmanns farve og tapet, slagelsesgade 6, 2100 københavn ø, som en del af forretningen
og sammen med forretningens øvrige immaterielle rettigheder blev indskudt i beckmanns
farve og tapet aps ved stiftelsen heraf den 16. maj 1993. beckmanns farve og tapet aps, nu
beckmann a/s, fik endvidere i 2003 yderligere registreret beckmann <w> som varemærke
for klasse 35: detailhandelsvirksomhed.
               martin beckmann, der pr. 1. maj 1994 var tiltrådt som salgsdirektør, fik i løbet
af 1994-95 udvidet forretningen med 3 yderligere butikker, beliggende i lyngby, på
frederiksberg og på amagerbrogade. det lægges i overensstemmelse med advokat
marianna bækkels forklaring til grund, at jørgen og martin beckmann var meget uenige om,
hvordan de skulle drive den hurtigt ekspanderende forretning, herunder med hensyn til
styringen af likviditet og varelager, og at jørgen beckmann derfor tog initiativ til at
påbegynde et generationsskifte.
               det lægges i overensstemmelse med advokat marianna bækkels forklaring til
grund, at
jørgen og martin beckmann i forbindelse med gennemførelsen af første led af
generationsskiftet ved gaveoverdragelsen af 5. juli 1995 fra jørgen til martin beckmann af 50
%     af   anparterne     i   beckmanns     farve    og    tapet    aps    efter  reglerne    i
aktieavancebeskatningslovens § 11 om familiesuccession, underskrev og udfyldte det udkast
til anpartshaveroverenskomst, som hun havde udarbejdet, og som navnlig indeholdt
bestemmelser om, hvilke beslutninger i selskabet der krævede enstemmighed blandt
anpartshaverne, og hvilke beslutninger jørgen beckmann, som stadig stod registreret som
direktør og eneste tegningsberettiget for selskabet, måtte træffe på egen hånd.
               i forbindelse med 2. led af generationsskiftet udtog jørgen beckmann gennem
sit da nystiftede selskab j. beckmanns farve og tapet aps forretningen på amagerbrogade
11, 2300 københavn s, ligesom der blev indgået såkaldte konsulentaftaler mellem
beckmanns farve og tapet a/s og jørgen, henholdsvis karin beckmann, som over årene
                                               - 24 -
1999-2003 sikrede dem udbetaling af betydelige beløb fra det generationsskiftede selskab.
bestemmelsen i konsulentaftalernes § 2, stk. 3, hvorefter jørgen og karin beckmann havde
ret til at ”drive tilsvarende virksomhed p.t. gennem j. beckmanns farve og tapet aps”, må
efter rettens opfattelse antages at svare til den almindelige regel i varemærkelovens § 5, nr. 1,
hvorefter indehaveren af en varemærkeret for en vare eller tjenesteydelse ikke kan forbyde
andre at gøre erhvervsmæssig brug af eget navn for samme eller lignende vare eller
tjenesteydelse, når det sker i overensstemmelse med god markedsføringsskik. tilføjelsen om
drift af den tilsvarende virksomhed ”p.t. gennem j. beckmanns farve og tapet aps”, var
efter rettens opfattelse en hensigtsmæssig præcisering, som skulle ses i sammenhæng med,
at selskabet var ejet af jørgen beckmann, der netop havde udtaget forretningen på
amagerbrogade som led i generationsskiftet. det er således uden selvstændig betydning for
sagen, at konsulentaftalerne ophørte den 30. april 2003, hvor den sidste udbetaling fandt
sted.
               jørgen og karin beckmann havde således ret til gennem j. beckmanns farve og
tapet aps at drive butikken på amagerbrogade 11, 2300 københavn s, som de havde fået
overdraget fra beckmanns farve og tapet a/s i forbindelse med 2. led af generationsskiftet i
1998. på tilsvarende måde havde de ret til gennem j. beckmanns farve og tapet aps at drive
butikken slagelsesgade 6, 2100 københavn ø, som j. beckmanns farve og tapet aps bl.a.
ved at give butikken i næstved i bytte havde erhvervet pr. 2. marts 2003 fra beckmann a/s
(indtil den 15. januar 2003: beckmanns farve og tapet a/s).
               varemærkelovens § 5, nr. 1, hvorefter indehaveren af en varemærkeret for en
vare eller tjenesteydelse ikke kan forbyde andre at gøre erhvervsmæssig brug af eget navn
for samme eller lignende vare eller tjenesteydelse, når det sker i overensstemmelse med god
markedsføringsskik, skal som en undtagelse fra hovedreglen om varemærkeindehaverens
eneret til erhvervsmæssigt at anvende sit varemærke for de varer eller tjenesteydelser, for
hvilke det er registreret eller taget i brug, fortolkes indskrænkende og anses som en ret, som
alene tilkommer en fysisk person som indehaver af eget personnavn, men ikke andre, heller
ikke juridiske personer, som den pågældende fysiske person eller andre måtte have givet det
pågældende navn.
               det lægges efter det angivne cvr.nr. 21 01 68 88 til grund, at sælgeren ifølge den
overdragelsesaftale vedrørende butikken i slagelsesgade 6, 2100 københavn ø, som den 28.
                                               - 25 -
januar 2008 blev indgået mellem ”beckmann’s lagersalg maling & tapet aps” og jp farver
aps, rettelig var j. beckmanns farve og tapet aps, som således ikke var omfattet af
undtagelsesreglen i varemærkelovens § 5, nr. 1, og således ikke havde nogen selvstændig ret
til at gøre erhvervsmæssig brug af navnet beckmann for samme eller lignende varer eller
tjenesteydelser som beckmann a/s, men alene en ret afledt fra jørgen og karin beckmanns
ret til at anvende deres eget personnavn erhvervsmæssigt for sådanne varer eller
tjenesteydelser gennem j. beckmanns farve og tapet aps, alt forudsat at det skete i
overensstemmelse med god markedsføringsskik.
               beckmann a/s har med virkning fra den 10. marts 2003 under vr 2003 01074
a/s registreret beckmann <w> som varemærke for klasse 35: detailhandelsvirksomhed j.
beckmanns farve og tapet aps’ foreløbige registrering af under vr 2010 01014 af jørgen
beckmann’s lagersalg <w> som varemærke for klasse 35 angår samme eller lignende
varer eller tjenesteydelser, idet der, som sagen foreligger, ikke er spørgsmål om
opretholdelse      af denne     registrering   for  så vidt    angår  klasse  35,  bortset  fra
detailhandelsvirksomhed. idet det dominerende mærkeelement er beckmann, således at
mærkerne ligner hinanden, og idet anvendelsen af beckmann i genitiv og tilføjelsen af
fornavnet jørgen ikke udelukker den nærliggende forveksling, som det dominerende
mærkeelement beckmann giver anledning til, findes j. beckmanns farve og tapet aps’
registrering under vr 2010 01014 af jørgen beckmann’s lagersalg <w> at være
ugyldig, og påstand 5 tages til følge. det bemærkes herved, at j. beckmanns farve og tapet
aps ikke har nedlagt påstand om, at mærket at reglen varemærkelovens § 5, nr. 1, ikke kan
føre til noget andet resultat, idet registranten af mærket er j. beckmanns farve og tapet aps.
               j. beckmanns farve og tapet aps var endvidere allerede af den ovenfor anførte
grund uberettiget til ved overdragelsesaftalen af 28. januar 2008 at overdrage retten til at
anvende navnet beckmann, herunder i ordsammensætninger som beckmann’s lagersalg maling
& tapet eller j. beckmann’s lagersalg maling & tapet (med eller uden tilføjelsen aps) for
butikken i slagelsesgade 6, 2100 københavn ø, til jp farver aps, ligesom j. beckmanns
farve og tapet aps så meget desto mere var uberettiget til at give jp farver aps ret til at
anvende dette navn for sin butik i brønshøj. idet retten til personnavnet beckmann
endvidere var en personlig ret for jørgen og karin beckmann, som disse erhvervsmæssigt
kunne udøve gennem j. beckmanns farve og tapet aps, jf. præciseringen heraf i de
                                             - 26 -
konsulentaftaler, som blev indgået i forbindelse med 2. led af generationsskiftet i 1998, var
også disse afskåret fra at overdrage denne ret til jp farver aps. denne overdragelse af
navnet i forbindelse med salget af butikken i slagelsesgade 6, 2100 københavn ø, til jp
farver aps indebar således en krænkelse af beckmann a/s’ varemærkeret, ligesom j.
beckmanns farve og tapet aps’ gentagne anvendelse på hjemmesiden www.j-beckmann.dk
og i annoncer af udtrykkene ”den ægte beckmann” og ”den rigtige beckmann” må anses for at
indebære en grov overskridelse af god markedsføringsskik, j. markedsføringslovens §§ 1, 3
og 5.
               retten finder, at jp farver aps, der må identificeres med sin indehaver og
direktør jørgen bro petersen, der havde siddet i bestyrelsen for beckmann a/s i 1998-2000,
må have været fuldt ud bekendt med de faktiske forhold, som ligger til grund for den
angivne retlige vurdering, og det kan derfor ikke føre til noget andet resultat, at jp farver
aps måtte have anlagt en forkert retlig subsumption eller bedømmelse på grundlag af disse
forhold.
               jp farver aps har således krænket beckmann a/s’ varemærkerettigheder ved
på butiksfacader og i annoncer at have anvendt kendetegnene lagersalg - j. beckmann’s
maling & tapet, den rigtige beckmann, j. beckmann lagersalg maling & tapet, j. beckmann
lagersalg, j. beckmanns lagersalg og j. beckmann’s lagersalg og ved hos dk hostmaster a/s at
registrere      og     at     anvende       domænenavnene         www.beckmannlagersalg.dk,
www.beckmannslagersalg.dk og www.j-beckmannlagersalg.dk.
               retten finder, at jp farvers brug af de nævnte kendetegn må være sket med
forsæt til, at disse krænkede beckmann a/s’ varemærkerettigheder, og til, at brugen heraf
var egnet til at forstyrre markedet for varemærkeindehaveren og at give jp farver aps en
uberettiget fordel. endvidere er brugen af udtrykkene den rigtige beckmann og 44 års erfaring
groft vildledende og indebærer en grov overtrædelse af varemærkelovens § 4 og
markedsføringslovens § 1, 3 og 5.
               beckmann a/s findes ikke at have udvist passivitet. beckmann a/s’ advokat
protesterede således den 29. august 2008 under henvisning til sin varemærkeret over for jp
farver aps mod dennes anvendelse af navnet beckmann i forretningsmæssig sammenhæng
og pålagde jp farver aps at ophøre hermed, straks efter at være blevet gjort bekendt med jp
farver aps’ anvendelse af varemærket beckmann i virksomhedsnavnene j. beckmanns
                                            - 27 -
lagersalg aps og beckmanns lagersalg og bl.a. domænenavnet www.beckmannlagersalg.dk,
idet advokaten samtidig understregede, at jp farver aps, hvis indehaver, jørgen bro
petersen, havde været bestyrelsesmedlem i beckmann a/s, umuligt kunne være i god tro.
samtidig påpegede advokaten, at jp farver aps havde pligt til ikke at anvende
selskabsnavne, der ikke var registrerede.
                retten tager på denne baggrund påstand 1-5 og 7-9 til følge over for jørgen
beckmann og j. beckmanns farve og tapet aps, henholdsvis over for jp farver aps.
                ved vurderingen af det erstatningskrav, som beckmann a/s har fremsat over
for j. jørgen beckmann og beckmanns farve og tapet aps, jf. påstand 6, må der på den ene
side tages hensyn til overtrædelsens grovhed, jf. ovenfor, og på den anden til, at beckmann
a/s i nogen grad har tolereret de skete krænkelser, idet martin beckmann gentagne gange
søgte at glatte konflikterne med sin far ud ved at søge at finde kompromisløsninger. på
denne baggrund findes vederlag og erstatning efter et samlet skøn passende at kunne
udmåles til 50.000 kr.
                retten finder omvendt vedrørende påstand 10, at der for så vidt angår jp
farver aps, der må identificeres med sin indehaver og direktør jørgen bro petersen, ikke
foreligger undskyldende omstændigheder. direktør jørgen bro petersen kendte fra sit
medlemskab af bestyrelsen for beckmann a/s i årene 1998-2000 dette selskabs strategiske
overvejelser om mulighederne for etablering af butikker forskellige steder i landet og søgte
gennem bevidst anvendelse af varemærket beckmann at tilegne sig beckmann a/s’ goodwill i
den foreliggende kundekreds. direktøren og dermed selskabet var som fastslået ovenfor ikke
i god tro om retten til at erhverve og anvende dette varemærke, og jp farver aps’ brug af
ordmærket beckmann for maling og tapet mv., hvortil beckmann a/s gennem ibrugtagning,
indarbejdelse og registrering har erhvervet eneretten, har utvivlsomt medført betydelig
markedsforstyrrelse for beckmann a/s. vederlag og erstatning fastsættes efter et samlet skøn
til 350.000 kr.
                der findes ikke grundlag for at pålægge jørgen beckmann og j. beckmanns
farve og tapet aps helt eller delvis at hæfte solidarisk med jp farver aps for vederlag og
erstatning, som jp farver aps’ skal betale.
                idet jp farver aps selvstændigt har pådraget sig ansvaret over for beckmann
a/s’ ved de nævnte overtrædelse af varemærke- og markedsføringsloven, findes der ikke
                                              - 28 -
grundlag for at pålægge j. beckmanns farve og tapet aps at betale erstatning til eller at
friholde jp farver aps, og retten frifinder derfor j. beckmanns farve og tapet aps for jp
farver aps’ påstande nr. 11 og 12.
              retten finder, at jp farver aps, jørgen beckmann og j. beckmanns farve og
tapet aps in solidum skal betale 220.000 kr. i sagsomkostninger til beckmann a/s, heraf til
dækning af retsafgift 20.000 kr. og resten til (delvis) dækning af udgift til advokat. jp farver
aps skal heraf endeligt bære 110.000 kr. og jørgen beckmann, henholdsvis j. beckmanns
farve og tapet aps hver endeligt 55.000 kr.
              i forholdet mellem j. beckmanns farve og tapet aps og jp farver aps skal
ingen af parterne betale sagsomkostninger til den anden part.
              under hensyn til, at krænkelserne af beckmann a/s’ rettigheder er vedvarende
og grove, bestemmer retten i overensstemmelse med beckmann a/s’ begæring herom, at
dommen skal kunne fuldbyrdes, selv om den ankes inden fuldbyrdelsesfristens udløb, jf.
retsplejelovens § 480, stk 2.
                                thi kendes for ret
1.    jørgen beckmann skal anerkende, at rettighederne til betegnelsen beckmann for
      varer og tjenesteydelser i relation til farve- og tapetforretninger med den begrænsning,
      som fremgår af påstand 2, tilhører beckmann a/s.
2.    jørgen beckmann skal anerkende, at han i relation til betegnelsen beckmann alene
      har en personlig og uoverdragelig brugsret til selskabsnavnet j. beckmanns farve og
      tapet aps samt butiksnavnet j. beckmanns lagersalg farve og tapet, butiksnavnet
      dog begrænset til forretningen beliggende amagerbrogade 11, 2300 københavn s.
3.    jørgen beckmann og j. beckmanns farve og tapet aps skal ophøre med brug af
      betegnelsen beckmann for varer og tjenesteydelser i relation til farve- og
      tapetforretninger, herunder betegnelsen ”den rigtige beckmann” som det fremgår af
      sagens bilag 10, bortset fra brug af selskabsnavnet j. beckmanns farve og tapet aps
      samt butiksnavnet j. beckmanns lagersalg farve og tapet, butiksnavnet dog
      begrænset til forretningen beliggende amagerbrogade 11, 2300 københavn s.
                                            - 29 -
4.  jørgen beckmann og j. beckmanns farve og tapet aps skal anerkende, at den ved
    sagens bilag b skete overdragelse af navne- og varemærkerettigheder indeholdende
    betegnelsen beckmann til jp farver aps er ugyldig og i strid med beckmann a/s’
    rettigheder.
5.  j.   beckmanns      farve    og     tapet aps    skal     tilbagetage foreløbig  dansk
    varemærkeregistrering vr 2010 01014 jørgen beckmann’s lagersalg <w> for
    klasse 35.
6.  jørgen beckmann og j. beckmanns farve og tapet aps skal en for begge og begge for
    en betale beckmann a/s 50.000 kr. med procesrente fra den 10. juni 2010.
7.  jp farver aps skal anerkende siden den 1. februar 2008 at have været uberettiget til at
    anvende navne, kendetegn, domænenavne og betegnelser bestående af eller
    indeholdende ordet/navnet beckmann.
8.  jp farver aps skal ophøre med at anvende ordet beckmann som en del af sit
    firmanavn, varemærke og domænenavn samt i al anden markedsføringsmæssig
    sammenhæng samt slette enhver registrering heraf i de relevante registre, herunder
    cvr registeret, erhvervs- og selskabsstyrelsens register og varemærkeregistret.
9.  jp farver aps skal overdrage domænenavnene www.beckmannlagersalg.dk og
    www.beckmannslagersalg.dk samt øvrige domænenavne, herunder .dk, hvori navnet
    beckmann indgår, til beckmann a/s.
10. jp farver aps skal betale beckmann a/s 350.000 kr. med procesrente fra den 1. april
    2009.
11. j. beckmanns farve og tapet aps frifindes for jp farver aps’ påstande.
12. jp farver aps, jørgen beckmann og j. beckmanns farve og tapet aps betaler én for
    alle og alle for én 220.000 kr. i sagsomkostninger til beckmann a/s. jp farver aps skal
    heraf endeligt bære 110.000 kr. og jørgen beckmann, henholdsvis j. beckmanns farve
    og tapet aps hver endeligt 55.000 kr. i forholdet mellem j. beckmanns farve og tapet
    aps og jp farver aps skal ingen af parterne betale sagsomkostninger til den anden
    part. idømte beløb til sagsomkostninger forrentes efter rentelovens § 8 a.
13. det idømte at erlægge inden 14 dage fra denne doms dato.
14. dommen kan fuldbyrdes, selv om den måtte blive anket inden fuldbyrdelsesfristens
    udløb.

source: retspraksis

LICENSE:
Creative Commons Legal Code

CC0 1.0 Universal

type: caselaw

jurisdiction: Denkmark